hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu pt hu hu hu hu hu hu hu hu hu hu hu hu pl hu hu hu hu de hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Üdvözlünk a Wikipédia szerkesztői között, kedves Kolibri1803!
If your Hungarian is poor, please click here.
Az alábbi oldalakon segítséget találsz a kezdeti tájékozódáshoz. Ide csak azt szedtük össze, amit tényleg szükséges és érdemes is átfutni legalább.
Tanulj bele a szerkesztésbe lépésről lépésre!
Itt veszélytelenül gyakorolhatod a szerkesztést
Kérj fel segítőt, akihez bármikor fordulhatsz!
Kérdezz bátran a Wikipédia társalgóiban!
A projekt alapvető elvei, céljai
A leggyakrabban használt kifejezések és rövidítések
Bemutatkozhatsz a többieknek saját szerkesztői lapodon
Ha vitalapra írsz, vagy más szerkesztőnek hagysz üzenetet, írd alá a mondandódat a gombbal, vagy négy hullámvonallal: ~~~~
Ha kérdésed van, keress nyugodtan a vitalapomon! Üdvözlettel: Ogodej vitalap 2017. június 13., 20:38 (CEST)
2 Moszkvai Korál zsinagóga
6 Szent Jakab-bazilika (Prága)
8 CEE Tavasz 2021
16 Jelölj jó szócikket!
18 Kardos László (rendező)
Kedves Kolibri1803! Mi szükség volt a gyermekek efféle részletes felsorolására. Ez nem családfa lexikon, olyan van sok máshol (Geni stb.). Egy efféle lexikon érdemben az életút jelentőségét, vagy annak során tett jelentősebb cselekedeteket, elért eredményeket hivatott ismertetni, ami jelen esetben szakmai jellegű. Az életútjánál azon túl - ahogy szerepelt is -, hogy van 6 gyermeke, sőt a nevesebb (Emil) még említve is lett, nem érdekes. Ráadásul még a gyermekek házastársait is... (Amúgy Forrai Elemér, akiről most szócikket készítettél, hát nem egy különösen híres, ismert tudós orvos, hogy fontos lenne róla megemlékezni - de ez valóban szubjektív. Azért Te sem tudtál egy átlagos orvosi életpályán túlmenően jelentős elemet beemelni.) Mellékes szerkesztési kérdés: ha már..., akkor a gyerekek miért nem születési sorrendben? S Emilnek volt min. 2 felesége (az utolsó: Mária néven), tehát "csak" az elsőt nem helyes/illendő ideírni... Egyet se. Mindazonáltal inkább javaslom a gyermekek törlését, és e vonatkozásban a rövid eredeti családismertető visszaállítását! Üdv.– Brepaga vita 2021. február 16., 18:38 (CET)
Kedves @Brepaga! Visszaállítottam a túl részletesnek ítélt családja szakaszt az általad készítettre. Amennyiben a külön "Családja" alcímet is túlzásnak gondolod, azt már kérlek te töröld. Üdvözlettel Kolibri1803 vita 2021. február 16., 18:53 (CET)
Köszönöm! Brepaga vita 2021. február 16., 21:09 (CET)
Én meg nem értek egyet a törléssel. Brepagát már nem először érem tájékozatlanságból eredő reklamáción, talán tanulmányoznia kellene különböző modern lexikonokat mint pl. Névpont, mielőtt felháborodik. Nyilván nem kell több generációnyi leszármazottat felsorolni, de a gyerekeket lehet. Ráadásul ebben a listában vejei közül Forrai Elemér orvos és Mauthner Nándor egyetemi tanár eleve nevezetes személyek (utóbbinak is előbb-utóbb elkészül a cikke). Nekem inkább azon dobja le az agyam az ékszíjat, hogy hogy lehet valaki ennyire korlátolt, hogy egy MÉL által is részletesen taglalt tudóst említésre méltónak sem tart (holott az általa korábban megírt Ráczalmási György még talán ennyire sem nevezetes, mégsem vonjuk kérdésre a cikk létjogosultságát). Gyurika vita 2021. március 13., 13:51 (CET)
Megnyithatjuk ezt a vitát Gyurikával, és vállalom.
1. Nem tájékozatlanság, hanem vélemény, hogy a Wikipédia lexikon szócikke mennyit tartalmazzon a címszó névadó leszármazottairól (még csak nem is felmenőiről!). Még esetleg a gyerekek egyszerű felsorolása hagyján, de a vejek és az azok foglalkozásai, az évszámok, sőt a családi viszonyok alakulása…? Ráadásul – ha már, akkor - hiányosan! Ez nem kellene, hogy családfa legyen. Az írtam „Egy efféle lexikon érdemben az életút jelentőségét, vagy annak során tett jelentősebb cselekedeteket, elért eredményeket hivatott ismertetni, ami jelen esetben szakmai jellegű.” A mostani szerkesztésben a „Családja” fejezet szinte nagyobb és látszatra jelentősebb lett az „Élete” és munkássága fejezetnél…
Erről akár általánosan is nyithatnánk nyilvános vitát!
2. Én – ha jól értem Gyurikát - Forrairól nyilatkoztam tájékozatlanul. Figyelem: egy zárójel erejéig, mellékesen... A törlés és a jelen vita szempontjából irreleváns. Erre való hivatkozással és bírálattal nem korrekt elmosni (csúsztatni) e tárgykört. De persze semmi kifogásom, hogy készült róla szócikk. Sőt, visszavonom megjegyzésemet. De kérem Gyurikát, a leszármazói család ismertetésére vonatkozó kritikámat figyelmesen olvassa el, mielőtt visszaállítja hibával, felesleges részletekkel és hiányosan.
3. Azt sem kritizálom, sőt dicsérem, hogy az említettnél is jelentősebb Mauthner Nándorról is készült szócikk.
Azért legyen szabad ennél javasolnom a következő, főként stilisztikai pontatlanságok javítását. (A) A „Tanácsköztársaság” ideje alatti tevékenysége kerüljön időrendben a helyére! (B) Úgy tudom, „címzetes, nyilvános rendkívüli” egyetemi tanári cím nem létezik. Kettő elem ebből egymásnak ellentmondó. (3) A „halálnak oka magasból való leugrás” kifejezés nagyon magyartalan (lehet, hogy archaikus, és valamikor használták?), az öngyilkosság megemlítése után a módszer „tisztázása” teljesen felesleges; ráadásul kissé fura, zavaró is olvasni. De ez tényleg stílus kérdése. (4) „Arilszulfid” mint vegyület létezik? Brepaga vita 2021. március 13., 19:58 (CET)
Szerintem jobb volna az oroszországi zsidók zsidó nevét, jiddisből, ivritből vagy ennek hiányában oroszból átírni. Az angolra való átírás nem logikus a magyar wikipédián. Ha te is így gondolod átírhatnád jiddisből magyarra – ha megy – ha nem, és egyetértesz, átírnám én oroszból, még mindig jobb mint az angol. Üdv. – 𝕾𝖊𝖕𝖚𝖑𝖙𝖚𝖗𝖆  𝕻'𝖘.𝖇𝖔𝖝 2021. március 16., 19:14 (CET)
Örömmel venném, ha tudnál segíteni az átírásban. Időközben lefordítottam a szentpétervári Nagy Korál zsinagóga angol szócikkét is, amiben már próbáltam az oroszból átírni (bár kérdés, hogy mekkora sikerrel). Kolibri1803 vita 2021. március 16., 19:53 (CET)
Ha megfelel, később átírom a neveket oroszból, bár jiddisből jobb lenne. 𝕾𝖊𝖕𝖚𝖑𝖙𝖚𝖗𝖆  𝕻'𝖘.𝖇𝖔𝖝 2021. március 16., 19:56 (CET)
Szia, nagyon szépen kösz a pontosítást! Ha esetleg képben vagy győrileg (ez kisbetű?) akkor még arra kérnélek tisztázzuk hogy Domonkos írta-e a Nyelvőrbe a nyelvészkedő cikkét v sem (ugyanis emiatt néztem egyáltalán utána). Pontosabban előbb azt, hogy másutt hogy használta a nevét (mert a Nyelvőrben Domokosként van), s ha Domonkosként, tehát az említett nyelvőrbeni cikke elírás, akkor még jó lenne találni további nyelvészeti cikket is, ami neki tulajdonítható. Ha esetleg nem látsz bele, és nem tudsz segíteni akkor kérésem tárgytalan, mindenesetre köszönöm! Hasznos szerkesztést, jó egészséget! Taz vita 2021. március 30., 22:41 (CEST)
Szia! Nem találtam összefüggést, hogy valóban az ő műve lenne az általad említett alkotás. Így viszont a szócikk vitalapján található javaslat is megfontolandó, hogy a szócikk címében a “nyelvész” túlzás és inkább az író vagy a pap/plébános lenne helytálló. Kolibri1803 vita 2021. április 12., 20:34 (CEST)
Hello, kicsit kibővítettem a Diósy Béla cikkedet. Diósyék szoros kapcsolatban voltak koruk jelentős bel- és külföldi zeneművészeivel. Van valami információd arról, hogy mi lett a család hagyatékával? Sok kultúrtörténeti szempontból értékes irományt hagyhattak hátra. Például bztosan tudom, hogy Diósy Béla levelezett Gustav Mahlerrel. Utánajártam, a Széchenyi könyvtárban és az Operaház irattárában nincs a hagyaték. (Nem biztos, hogy fennmaradt. Már az is csodával határos, hogy Diósy Edit túlélte a II. Világháborút.)– Farafince vita 2021. április 24., 08:38 (CEST) Kiegészítés: ma megtudtam, hogy Diósy Editet férje kb. 10 évvel túlélte. Viszont róla végképp semmit nem tudok.– Farafince vita 2021. április 26., 20:28 (CEST)
Szia. Ha ilyen átmozgatást végzel, akkor a "Lap átnevezése / Az új cím" menüben figyelj a "névtér" adatra. A régi cím névtere "szerkesztő" volt, az újat át kell váltani "Fő" névtérre. Magát az új címet pedig mentés előtt nézd át, javítsd ki, hogy ne maradjon benne a korábbi névtér vagy más előtag. (A te esetedben benne maradt a "Szerkesztővita:Kolibri1803/" előtag, aztán a "szerkesztő" névtér előtag. Ezekre figyelj hasonló esetben, mentés előtt.
A két "maradék cím" most "átirányítás" (redir) az "éles" (főnévtéri) szócikkre. Úgy találod meg őket, hogy az éles szócikk melletti Eszközök menüből hívod a "mi hivatkozik erre?" A találati listát szűrd "linkek elrejtése" utasítással, akkor csak a sima "átirányítások" (redir-ek) maradnak láthatók (esetedben ez a kettő). Megnézheted, hivatkozik-e ezekre a redirekre esetleg valami? Esetedben jelenleg semmi más nem hivatkozik rájuk, tehát tehát ha egyébként nincs rájuk szükséged, nyugodtan beleírhatod mindkettőbe az {{azonnali}}(?) sablont, pár szó indoklással (pl: "átmozgatás/átnevezés után visszamaradt szükségtelen cím", és aláírni. Majd valaki később törli.
A redir-ek zöld (nem kék) színnel látszanak, ha a Beállítások / Segédeszközök lapon, "Egyedi kinézetet nyújtó segédeszközök" között beikszeled ezt: "Az átirányításokra mutató linkeket kék szín helyett zöld színben jeleníti meg." Ajánlom, nagyon hasznos, segíti az áttekintést. Akela vita 2021. május 22., 13:09 (CEST)
Szia! Köszönöm a részletes leírást. Korábban közvetlenül töltöttem fel a fordításokat, s így nem találkoztam még ezzel az átmozgatásos lehetőséggel. Most is csupán azért dolgoztam szerkesztői lapon, mert néhány napja elszállt a kész fordításom és nem akartam kockáztatni. De a jövőben bátran nyúlok ehhez a módszerhez. :) – Kolibri1803 vita 2021. május 22., 13:24 (CEST)
szia! Forrásolás esetén kérlek ne magyar nyelvű magyarázó címet adj a linknek, mert ez megtévesztő (azt hiheti az olvasó, hogy magyar nyelvű forrásra kattint), másrészt linkrohadás esetén nehezebb így pótolni a forrást, ha egy hasra ütött magyar címből kell kiindulni az eredeti helyett. Megcsináltam cite sablonban, kérlek, ha más szócikkben is így forrásoltál, javítsd ki ezeket. Köszönöm. Üdv Xia Üzenő 2021. június 14., 16:10 (CEST)
Üdv! Véletlenül belefutottam a halottijába, amely szerint 1892-es születésű. Romániából nincs online semmi, így ellenőrizni nem tudom a keresztelését. Az Arcanum találatai alapján ugyan van egy Rajz Irén Győrben, aki a Római Katolikus Plébániák által fenntartott Népiskolák Értesítője, Győr, 1897 szerint IV osztályos tanuló, de nem tudom lehet-e ő. Utána az Ellenzék 1907. jan. 12-iki száma számol be valószínűleg róla, "Rajz Irén a ki nagy tapsot aratott szép táncával". Tudsz esetleg valami kapcsolódási pontot találni, ami vagy az 1886-os vagy az 1892-es dátumot alátámasztja? Ritka esetben öregítik magukat színésznők... Gyurika vita 2021. július 7., 19:12 (CEST)
Szia! Két dolog jutott eszembe, de végül egyikkel se jártam sikerrel. Az első az volt, hogy megpróbálom megtalálni a névváltoztatását, a másik pedig az, hogy keresek egy gyászjelentést, amelyben felbukkanhat mint hozzátartozó. Sajnos még a szülők házassága sem segít, miután már az első szóba jöhető dátum előtt meg voltak esküdve (bár az se lenne garancia semmire, ha épp nem). Remélhetőleg idővel újabb digitalizált anyagokkal bővül az Arcanum és azok segítségével sikerül egyértelműsíteni a születési adatait. – Kolibri1803 vita 2021. július 8., 17:02 (CEST)
Köszönöm. Fauvirt arra jutott, hogy van egy Szalma Sándorné Rajz Irén táncősnő, aki talán ő, 1911 körül házasodhattak, esetleg Miskolcon vagy a mai értelemben vett külföldön, de a feldolgozott anyagok között nem található a házasságkötés sem. Gyurika vita 2021. július 8., 21:59 (CEST)
CEE Tavasz 2021 közönségszavazás 3. helyezés
A szervezők és a Wikimédia Magyarország Egyesület nevében gratulálunk a versenyen nyújtott teljesítményedért és köszönjük a részvételt! Xia Üzenő 2021. július 20., 21:05 (CEST)
A díj átvételével kapcsolatosan hamarosan értesítünk. Xia Üzenő 2021. július 20., 21:05 (CEST)
Köszönöm! – Kolibri1803 vita 2021. július 20., 23:16 (CEST)
A díjátadóra a 31. szombati wikitalin kerül sor, a részvétel feltétele antigénteszt elvégzése a helyszínen, melyet az egyesület biztosít. Amennyiben nem tudsz eljönni, természetesen a díj átvételét megoldjuk másképp. Üdv Xia Üzenő 2021. július 23., 09:39 (CEST)
Szia! Úgy látom Te hoztad létre a szócikkét (Keszthelyi Zoltán), kérlek ellenőrizd le, hogy az általad megadott regisztrációhoz kötött forrásban: https://www.familysearch.org/ark:/61903/3:1:33S7-9TM8-986L?i=492&cc=1452460&cat=824904 H-val, vagy anélkül írják-e a születési nevét, mert én más forrásokban azt látom H-val van. Köszi,2001:4C4C:20A1:C400:0:0:0:1000 (vita) 2021. december 1., 13:30 (CET)
Szia! Újból leellenőriztem a megadott forrásban a családnevét, s a "h" nélküli alak szerepel. Sőt, anyja halotti bejegyzésében is a "Rotschild" (Rotschild Mórné) alak található. A geni.com ugyanúgy bárki által szerkeszthető, mint a Wiki, így az semmiképp sem támasztaná alá a "h"-s változatot. – Kolibri1803 vita 2021. december 1., 14:38 (CET)
Nagyon köszönöm, hogy leellenőrizted, én nem csak ott láttam így a nevet, de apja neve is szerepel az Arcanumban h-val. Köszi 2001:4C4C:20A1:C400:0:0:0:1000 (vita) 2021. december 1., 15:15 (CET)
Üdv! Látom, hogy Gbartához hasonlóan te is kisbetűvel kezded az életrajzi cikkek bevezetőjében a nemesi előneveket, legutóbb pl. Tóth Lajos orvosnál. Van erről valami közmegegyezés? Mert azt tudom, hogy ez mondat közepén vagy gyászjelentésben, anyakönyvi bejegyzésben stb. kis kezdőbetűs, de legjobb tudomásom szerint az életrajzi bevezetőt mondatnak vesszük, ezért úgy gondolom, hogy a cikk elején a nagy kezdőbetűs "Tőrei és tótmegyeri Tóth Lajos (Kiskőrös, 1856. június 11.[1] – Budapest, 1926. december 14.)[2] orvos-író, államtitkár." lenne a helyes formátum a név mondatkezdő pozíciója miatt. A dőlttel szedésben sem tudom, hogy megállapodtunk-e, de azt támogatnám és a korábbi cikkekben is dőltre lehetne javítani. Gyurika vita 2021. december 31., 19:49 (CET)
Szia! Korábban én is nagy kezdőbetűvel kezdtem hasonló megfontolásból, mint amit te is említesz, viszont egy nálam tapasztaltabb szerkesztő átírta kisbetűre, így azóta én is akképp írom. Nincs tudomásom arról, hogy lenne bármiféle döntés a szerkesztők körében a helyes írásmódról. A dőlt betűt azért tartom megfelelőnek, mert más címeket (pl. újságok, könyvek címei) is hasonlóan dőlttel írunk. Kolibri1803 vita 2022. január 1., 13:57 (CET)
Indoklás nélküli átjavításokra nem kell adni, sokszor lehet simán következetlenség. Emlékszel ki volt a szerkesztő? Jó lenne konszenzusra jutni és többek bevonásával ezt megbeszélni. Gyurika vita 2022. január 3., 06:13 (CET)
Kedves Kolibri1803! Javasoltalak járőrnek, amennyiben elvállalod. Köszönöm a sok javításodat!   – Bizottmány vita 2022. február 7., 23:46 (CET)
Kedves Kolobri1803! Örömmel gratulálok járőrré választásodhoz.   – Bizottmány vita 2022. február 9., 22:46 (CET)
Köszönöm szépen a jelölést, illetve a gratulációt! :-) Kolibri1803 vita 2022. február 9., 22:50 (CET)
Szia! Ha nem értesz egyet valamivel, légy szíves írd le, vagy indokold meg, ne vond vissza szó nélkül más beírását, mert az meglehetősen barátságtalan eljárás. Ogodej vitalap 2022. március 1., 23:16 (CET) Rendben, már láttam, véletlen volt. Elnézést! Ogodej vitalap 2022. március 1., 23:20 (CET)
Szia! ezzel mi volt a célod? grin ✎ 2022. március 3., 15:10 (CET)
Szia! A célom egyrészt a helyesírás javítása „József Attila Tudományegyetemén”, másrészt a nagykötőjel használata: a szócikkben az „1986–89 között”, illetve az „1992–94-ben” is pontos időtartományra utal, ezért tudomásom szerint nagykötőjellel írandó. Ha tévednék, kérlek javítsd az általad helyesnek vélt alakra. – Kolibri1803 vita 2022. március 3., 16:57 (CET)
Wikipédia:Bürokraták üzenőfala#Batula8649 – járőr Apród vita 2022. március 27., 22:02 (CEST)
Szia! Belebotlottam a németországi zsidók története című cikkedbe és azt gondolom akár lehetne jó szócikk nálunk. A bevezetőben javítottam egy linked cite webes hivatkozásra, mert az elvárás bármilyen kiemelésnél a szócikkeinknél, de ezt leszámítva gratulálok nagyon jó és ha átírod a többit én elsők között fogom megszavazni, ha jelölésre kerül a jók közé. Wikiüdv: Andrew69.   2022. május 22., 13:59 (CEST)
Köszönöm, foglalkozom még vele, hogy jó cikké válhasson. – Kolibri1803 vita 2022. május 23., 12:20 (CEST)
köszönöm szépen a Méhner Vilmos szócikkben végbevitt bővítéseket. Ezzel jelentősen hozzájárulsz ahhoz, hogy értékes lap szülessen róla. Sajnos nekem pont az alapinformációk hiányoztak, de a Te segítségeddel most már ezeket is tartalmazza a lap. További jó munkát kívánva üdvözlettel: 12akd vita 2022. május 27., 08:08 (CEST)
Szia! Kedves Kolibri1803, most írtam meg a cikknek eszperantó változatát, de a szül adathoz Bp 1905-öt írtam, mert a fő források PIM, imdb, port ezeket írta. Biztos a Bártfa 1903 adat? – Crosstor vita 2022. június 13., 08:38 (CEST)
A születési adatának forrása a házasságkötési anyakönyvi bejegyzéséből származik, így én azt tekinteném megbízhatónak, bár kétségkívül előfordulhatnak benne pontatlanságok. – ~~~~ Kolibri1803 vita 2022. június 13., 09:38 (CEST)
Kedves Kolibri1803. Most is köszönöm szépen a bővítéseket, ezúttal Marschalkó Béla lapján. További jó munkát kívánok! Üdvözlettel: 12akd vita 2022. június 14., 08:26 (CEST)
Kedves Kolibri1803! Ismételten köszönöm a bővítéseket, nagyon örülök, hogy ilyen alapvető és fontos információkat be tudsz rakni lapokhoz. Egy kérdésem lenne: új lapnál be kell tennem a Wikipédia:Karbantartóműhely/Életrajzi hiányokhoz a hiányos cikk nevét, vagy mindig ellenőrzöd a születő lapokat? üdvözlettel 12akd vita 2022. augusztus 9., 08:08 (CEST)
Szia! Mindenképp tedd be a hiányos cikket, mert egyrészt elkerülheti a figyelmemet az új lap létrejötte, másrészt előfordulhat, hogy én se találok pontos életrajzi adatokat. Köszönöm. – Kolibri1803 vita 2022. augusztus 10., 08:37 (CEST)
Rendben! 12akd vita 2022. augusztus 10., 13:03 (CEST)
Kedves Kolibri 1803. Visszavontad szerkesztésemet a Kishegyi Árpád cikkben. Miért? Nem volt munkaszolgálatos? Én látom a cikkben hogy volt. Köszönöm. Gklein2018 vita 2022. szeptember 16., 15:21 (CEST)
Kedves Gklein2018! Tévesen vontam vissza a szerkesztésedet, amit még ugyanabban a percben korrigáltam. A laptörténetben nyomon követhető. Üdvözlettel Kolibri1803 vita 2022. szeptember 16., 15:26 (CEST)
A lap eredeti címe: „https://hu.wikipedia.org/w/index.php?title=Szerkesztővita:Kolibri1803&oldid=25276827”
Utoljára szerkesztve 2022. szeptember 16., 15:26-kor
A lap utolsó módosítása: 2022. szeptember 16., 15:26
A lap szövege CC BY-SA 3.0 alatt érhető el, ha nincs külön jelölve.